pythainlp/thai-wiki-dataset-v3 huggingface dataset:
จิน เชาฉฺวิน

จิน เชาฉฺวิน  เป็นนักแสดงชาวจีนจากไต้หวัน มีผลงานแสดงในบทบาทสำคัญคือ "เปาบุ้นจิ้น" ตัวละครเอกในภาพยนตร์จีนชุด "เปาชิงเทียน" ฉบับที่สร้างเมื่อ พ.ศ. 2536 และอีกหลายชุด จนกระทั่งมีชื่อเสียงเป็นที่นิยมอย่างมาก ในหมู่ชาวไต้หวัน, ฮ่องกง, สาธารณรัฐประชาชนจีน รวมถึงประเทศไทย ชีวิตส่วนตัว สมรสกับเฉิน ชิ นักแสดงชาวจีนจากไต้หวันเช่นกัน โดยในเรื่องเปาชิงเทียน พ.ศ. 2536 มีผลงานในบทบาท "เจ้าจอมผัง" บุตรสาวของราชครูผังจี๋ ซึ่งมีความขัดแย้งกับเปาบุ้นจิ้นอยู่บ่อยครั้ง เนื่องจากเปาบุ้นจิ้นสั่งประหารบุตรชายตน ที่กระทำผิดต่อกฎหมายอย่างร้ายแรงนั่นเอง
จนถึงปัจจุบัน (พ.ศ. 2559) จิน เชาฉฺวินรับบทเป็นเปาบุ้นจิ้นมาแล้วกว่า 730 ตอน จากการสร้างในหลาย ๆ ครั้ง รวมระยะเวลากว่า 23 ปี และในระยะหลังนอกจากบทบาทการเป็นนักแสดงแล้ว ยังเป็นผู้อำนวยการสร้างเองอีกด้วย
==ผลงานภาพยนตร์และละคร==
=== ภาพยนตร์ ===
=== ละครโทรทัศน์ ===
==อ้างอิง==
==แหล่งข้อมูลอื่น==
นักแสดงไต้หวัน
บุคคลจากซินเป่ย์
ไคร้น้ำ

ไคร้น้ำ หรือ ไคร้, ไค้, ไค้น้ำ (ไทย-พายัพ), หึยที้ (กะเหรี่ยง-ฮ่องสอน), แร่(ตราด), ไคล้น้ำ(ยะลา), ไคล้หิน(หลังสวน), กะแลแร, แกลแร(มะลายู-ยะลา) เป็นพรรณไม้ยืนต้น หรือลำต้นแตกออกมาเป็นกอก็มีลักษณะของต้นจะกลม ๆ ขนาดเท่าต้นอ้อยก็มี ลำต้นจะไม่ใหญ่มากนัก และอาจจะเท่านิ้วก้อยหรือนิ้วมือก็มี รากของต้นเป็นฝอยรวมกันเป็นกระจุกใหญ่ มีเนื้อในสีขาวเปลือกสีน้ำตาลคล้ำใบเดี่ยว ลักษณะของใบจะแคบและยาวคล้ายใบของต้นชองระอา แต่จะหนา และสากระคายมือ ขนาดของใบกว้างประมาณ 0.5-1 นิ้วยาว 4-6 นิ้ว มีสีเขียว
เป็นพรรณไม้ที่ขึ้นอยู่ตามริมน้ำหรือริมห้วย ซึ่งรากของต้นนั้นจะแช่อยู่ในน้ำเป็นฝอยเป็นไม้ที่เกิดขึ้นเองตามธรรมชาติ ขยายพันธุ์ด้วยการแยกต้น ส่วนมากจะพบทางภาคเหนือ จังหวัดที่มีมากคือ ตาก หรือมีขึ้นไปเรื่อยตามเกาะแก่งลำน้ำปิง
ราก นำมาใช้ปรุงเป็นยา แก้กษัย ขับปัสสาวะ แก้ไข้เซื่องซึม เบาพิการ นอกจากนี้ยอดอ่อนของต้นยังใช้รับประทาน จิ้มกับน้ำพริกได้อร่อยอีกด้วย และเนื้อไม้ภายในเปลือกนั้น นำมาหั่นเป็นชิ้นเล็ก ๆ คั่วผสมยาสูบซึ่งทางเหนือจะเรียกว่า ขี้โย
สกุลไคร้น้ำ
สมุนไพร
พืชที่รับประทานได้
อานนท์ บุษผา

อานนท์ บุษผา เป็นนักฟุตบอลชาวไทย อานนท์เริ่มเล่นฟุตบอลครั้งแรกตั้งแต่ระดับเยาวชนที่โรงเรียนกีฬาจังหวัดนครสวรรค์ และอยู่ในชุดที่ได้แชมป์กีฬาเยาวชนแห่งชาติ ครั้งที่ 22 ที่ จ. ลำปาง เมื่อ พ.ศ. 2549 ซึ่งในเวลานั้น อานนท์ได้เซ็นสัญญากึ่งอาชีพกับสโมสรฟุตบอลจังหวัดนครสวรรค์ โดยเล่นในตำแหน่งกองหน้า ใส่เบอร์เสื้อหมายเลข 19 แต่ก็สามารถเล่นในตำแหน่งกองกลาง และในบางครั้งก็เป็นกองหลังได้ด้วย อานนท์ได้รับการยกย่องจากแฟนคลับของสโมสรฟุตบอลจังหวัดนครสวรรค์ว่าเป็น "กองหน้าที่คมที่สุดของสโมสรในยุค 2005-2010"
อานนท์มีชื่อเล่นให้กับสโมสรฟุตบอลจังหวัดนครสวรรค์มาจนถึงจบ พ.ศ. 2552 ในฤดูกาลนั้นสโมสรฟุตบอลจังหวัดนครสวรรค์ได้อันดับสุดท้ายของดิวิชั่น 1 แต่อานนท์ยังทำประตูได้ถึง 12 ประตู จากการลงเล่นเพียงครึ่งฤดูกาลหลัง และได้ตำแหน่งรองดาวซัลโวของการแข่งขันฤดูกาลนั้น จากผลงานดังกล่าวฤดูกาลต่อมาอานนท์จึงได้ย้ายไปสังกัดบีอีซี เทโรศาสน อย่างไม่มีค่าตัว โดยได้รับเบอร์เสื้อ 24 แต่จากปัญหาการบาดเจ็บ และการแข่งขันในทีมที่มีสูง อานนท์จึงมักได้ลงเล่นแต่ในทีมสำรอง และไม่มีโอกาสได้ลงเล่นในทีมชุดใหญ่ในการแข่งขันพรีเมียร์ลีกฤดูกาลนั้นเลย แต่ก็ยังได้ลงสัมผัสสนามบ้างในรายการฟุตบอลถ้วย เมื่อจบฤดูกาล 2552 อานนท์ไม่ได้รับการต่อสัญญาจากสโมสร
หลังจากถูกปล่อยตัวจากเทโรฯ อานนท์ได้เซ็นต์สัญญากับ สโมสรฟุตบอลจังหวัดนนทบุรี แต่เพียงครึ่งฤดูกาลก็ถูกปล่อยตัวพร้อมนักเตะของทีมอีกหลายรายด้วยเหตุผลภาระค่าใช้จ่ายของสโมสร ฤดูกาล 2554 อานนท์ย้ายมาสังกัดสโมสรฟุตบอลชลบุรีเอฟซี ในช่วงการเปิดตลาดซื้อขายนักเตะเลค 2 แต่ไม่ได้รับโอกาสในการลงสนามให้ต้นสังกัด อานนท์จึงถูกปล่อยให้กับ สโมสรฟุตบอลจังหวัดสมุทรสาคร ในสัญญายืมตัว ในฤดูกาลต่อมาอานนท์ย้ายสู่สโมสรสโมสรฟุตบอลเกร็กคู ลูกทัพฟ้า ปทุมธานี แต่ยังไม่ได้ลงสนามทีมงานสโมสรที่ติดดึงตัวเขาเข้ามาในทีมก็ลาออก อานนท์จึงต้องย้ายสังกัดสู่สโมสรฟุตบอลจังหวัดเชียงใหม่
==เกียรติยศ==
===สโมสร===
อุบล ยูเอ็มที ยูไนเต็ด
ลีกภูมิภาค ดิวิชัน 2 : โซนภาคตะวันออกเฉียงเหนือ
* รองชนะเลิศ : 2558
ลีกภูมิภาค ดิวิชัน 2 : รอบแชมเปี้ยนส์ ลีก
*ชนะเลิศ : 2558
== อ้างอิง ==
นักฟุตบอลชาวไทย
บุคคลจากจังหวัดกำแพงเพชร‎
ผู้เล่นสโมสรฟุตบอลนครสวรรค์
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลนนทบุรี
ผู้เล่นสโมสรฟุตบอลชลบุรี
ผู้เล่นสโมสรฟุตบอลสมุทรสาคร
ผู้เล่นสโมสรฟุตบอลเกร็กคู สายไหม ยูไนเต็ด
ผู้เล่นสโมสรฟุตบอลเชียงใหม่
ผู้เล่นสโมสรฟุตบอลบางกอก
ผู้เล่นสโมสรฟุตบอลอุบล ยูไนเต็ด
ผู้เล่นสโมสรฟุตบอลคัสตอม ยูไนเต็ด
ผู้เล่นสโมสรฟุตบอลอุดรธานี
ผู้เล่นสโมสรฟุตบอลลำปาง
ผู้เล่นสโมสรฟุตบอลอยุธยา ยูไนเต็ด
ผู้เล่นสโมสรฟุตบอลอุบล ครัวนภัส
ผู้เล่นสโมสรฟุตบอลตรัง
ผู้เล่นสโมสรฟุตบอลมหาวิทยาลัยปทุมธานี
ผู้เล่นสโมสรฟุตบอลชัยนาท ยูไนเต็ด
ไบโอมาร์คเกอร์

ไบโอมาร์คเกอร์ (Biomarkers) หรือ ไบโอโลจิคอล มาร์คเกอร์ (Biological markers) เป็นซากดึกดำบรรพ์ที่มีโมเลกุลซับซ้อนที่ได้มาจากสารชีวเคมี โดยเฉพาะไขมันที่ยังคงอยู่ แสดงให้เห็นถึงสิ่งมีชีวิตนั้น ๆ ไบโอมาร์คเกอร์สามารถวัดได้ทั้งน้ำมันดิบ และ สารสกัดของหินต้นกำเนิดปิโตรเลียม (บิทูเมน) ทำให้สามารถหาความสัมพันธ์ของหินต้นกำเนิดปิโตรเลียมกับน้ำมันดิบ และนักธรณีสามารถแปลความหมายลักษณะเฉพาะของหินต้นกำเนิดปิโตรเลียมได้จากตัวอย่างที่เป็นน้ำมัน 
==ประโยชน์ของไบโอมาร์คเกอร์==
สามารถให้ข้อมูลของอินทรียวัตถุ (organic matter) ในหินต้นกำเนิด (source rock)
สภาพแวดล้อมในการตกสะสมตัวและประวัติการตกสะสมตัวของชั้นหิน
สามารถบอกระดับความร้อนที่เหมาะสม (Thermal maturity) โดยหินหรือน้ำมัน
สามารถบอกระดับการย่อยสลาย (degree of biodegradation)
สามารถบอกอายุตามตารางธรณีกาล (geologic time scale)
== ขั้นตอนการวิเคราะห์ไบโอมาร์คเกอร์ ==

การวิเคราะห์ไบโอมาร์คเกอร์สามารถวิเคราะห์ทั้งน้ำมันดิบ และสารสกัดของหินต้นกำเนิดปิโตรเลียม บิทูเมน โดยมีขั้นตอนดังนี้
ตัวอย่างที่เป็นหินจะต้องนำมาบดและทำการสกัดก่อน จะได้เป็นบิทูเมน
นำตัวอย่างน้ำมันดิบ และบิทูเมน มาทำการแยกส่วนที่เป็นยางมะตอยออก
นำตัวอย่างที่ได้มาทำการแยกชนิดของสารประกอบไฮโดรคาร์บอนด้วยโครมาโตรกราฟีแบบคอลัมน์ ดังรูปที่ 1
แล้วนำมาวิเคราะห์ไบโอมาร์คเกอร์ โดยการวิเคราะห์หาองค์ประกอบของตัวอย่างด้วยเครื่องแก๊สโครมาโตรกราฟี หรือแมสสเปกโตรมิเตอร์ หรือ เครื่องแก๊สโครมาโตรกราฟี-แมสสเปกโตรมิเตอร์ หรือ เครื่องแก๊สโครมาโตรกราฟี-แมสสเปกโตรมิเตอร์-แมสสเปกโตรมิเตอร์
โดยสรุปขั้นตอนตามแผนภาพที่ 1
 
== ตัวอย่างของไบโอมาร์คเกอร์ ==
สเตอเรน (Steranes)
ไตรเทอเพน (Triterpanes)
พอร์ไฟรีน (Porphyrin)
แกมม่าเซอเรน (Gammacerane)
เบต้า-แคโรเทน (β-carotane)
== อ้างอิง ==
ปิโตรเลียม
ฌูว์ลีแย็ง โฟแบร์

ฌูว์ลีแย็ง โฟแบร์ (Julien Faubert) เกิดเมื่อวันที่ 1 สิงหาคม ค.ศ. 1983 เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลเวสต์แฮมยูไนเต็ด
นักฟุตบอลชาวฝรั่งเศส
ผู้เล่นสโมสรฟุตบอลเวสต์แฮมยูไนเต็ด
ผู้เล่นสโมสรฟุตบอลเรอัลมาดริด
ผู้เล่นในลีกเอิง
ผู้เล่นในพรีเมียร์ลีก
ผู้เล่นในลาลิกา
บุคคลจากเลออาฟวร์
ปีกฟุตบอล
มาร์ก โนเบิล

มาร์ก เจมส์ โนเบิล (Mark James Noble;เกิด 8 พฤษภาคม ค.ศ. 1987) เป็นอดีตนักฟุตบอลชาวอังกฤษ เป็นที่จดจำมากที่สุดในช่วงการเล่นในตำแหน่งกองกลางให้แก่เวสต์แฮมยูไนเต็ด โดยเขาเล่นให้แก่สโมสรมายาวนานถึง 18 ปี และติดอันดับนักฟุตบอล 10 อันดับที่ลงสนามให้สโมสรมากที่สุด จนได้รับฉายาว่า มิสเตอร์เวสต์แฮม
==อ้างอิง==
 นักฟุตบอลชาวอังกฤษ
ผู้เล่นในพรีเมียร์ลีก
ผู้เล่นสโมสรฟุตบอลเวสต์แฮมยูไนเต็ด
นักกีฬาจากลอนดอน
บุคคลจากลอนดอนโบโรนูวัม
โทนี ชาลู

แอนโทนี มาร์คัส "โทนี" ชาลู (Anthony Marcus Shalhoub) นักแสดงชาวอเมริกันเชื้อสายเลบานอน มีชื่อเสียงจากบทบาทการแสดงในภาพยนตร์ซีรีส์เรื่อง Wing ทางเอ็นบีซี (ฤดูกาลที่ 3 ถึง 8 ระหว่างปี 1992 ถึง 1997) และรับบทนำในซีรีส์ Monk ทางยูเอสเอ เนตเวิร์ก ระหว่างปี 2002 ถึง 2009
ชาลูเกิดที่เมืองกรีนเบย์ รัฐวิสคอนซิน บิดาเป็นชาวเลบานอนอพยพ ส่วนมารดาเป็นชาวอเมริกันเชื้อสายเลบานอนรุ่นที่สอง ชาลูเป็นลูกคนสุดท้องในจำนวน 10 คน 
ชาลูมีความชื่นชอบการแสดงตั้งแต่สมัยเรียนมัธยม เขาศึกษาต่อด้านการละคร จนจบปริญญาโทด้านการแสดงจากมหาวิทยาลัยเยล และเล่นละครเวที
ผลงานที่สร้างชื่อเสียงอย่างมากให้เขา เป็นภาพยนตร์ซีรีส์สืบสวน-ตลก  มังค์ เขารับบทเป็น เอเดรียน มังค์ นักสืบประจำแผนกคดีอาชญากรรมของกรมตำรวจซาน ฟรานซิสโกที่เป็นโรคย้ำคิดย้ำทำ (Obsessive–compulsive disorder - OCD) และเป็นโรคกลัวสารพัด ทั้งกลัวความสูง, กลัวคนแปลกหน้า, กลัวเชื้อโรค, กลัวสารพัด ซีรีส์นี้ได้รับความนิยมสูงสุด และทำให้เขาได้รับรางวัลเอมมี 3 รางวัล รางวัลลูกโลกทองคำ 1 รางวัล และรางวัลสมาคมนักแสดงภาพยนตร์และโทรทัศน์ 2 รางวัล  สาขานักแสดงนำยอดเยี่ยม ซีรีส์ตลก 
==อ้างอิง==
==แหล่งข้อมูลอื่น==
นักแสดงอเมริกัน
ชาวอเมริกันเชื้อสายเลบานอน
บุคคลจากรัฐวิสคอนซิน
โคริยามะ

โคริยามะ  เป็นนครศูนย์กลางหลักในภูมิภาคนากาโดริ จังหวัดฟูกูชิมะ ประเทศญี่ปุ่น ณ วันที่ 1 มกราคม 2020 โคริยามะมีประชากรประมาณ 322,996 คน 141,760 ครัวเรือน ความหนาแน่นของประชากร 430 คนต่อตารางกิโลเมตร และมีขนาดพื้นที่ทั้งสิ้น  โคริยามะได้รับการกำหนดเป็นนครศูนย์กลาง และเป็นศูนย์กลางการค้าของจังหวัดฟูกูชิมะ โคริยามะเป็นเมืองที่ใหญ่เป็นอันดับสามในภูมิภาคโทโฮกุ

== อ้างอิง ==
== แหล่งข้อมูลอื่น ==
 
โคริยามะ
แฟนซีน

แฟนซีน (fanzine มาจากคำว่า fan และ magazine หรือ -zine) เป็นสิ่งตีพิมพ์จากมือสมัครเล่นและไม่เป็นทางการ ที่ผลิตโดยแฟน โดยเฉพาะอย่างยิ่งปรากฏการณ์ทางสังคม (เช่น บทประพันธ์ หรือแนวเพลง) เพื่อปลดปล่อยให้ผู้อื่นที่สนใจ คำว่า แฟนซีน เกิดขึ้นในเดือนตุลาคม ค.ศ. 1940 ในแฟนซีนนวนิยายวิทยาศาสตร์ โดย รัส เชาเวเนต
โดยทั่วไปแล้ว ผู้พิมพ์ บรรณาธิการ และผู้เขียนบทความ หรือ ภาพ ให้กับแฟนซนนั้น จะไม่ได้ค่าตอบแทนใด โดยแฟนซีนอาจจะแจกฟรี หรือราคาไม่แพง เพื่อครอบคลุมค่าใช้จ่ายการผลิต แฟนซีนบางฉบับก็พัฒนากลายมืออาชีพ (ในบางครั้งเรียก โปรซีน) และมีนักเขียนอาชีพหลายคนก็เริ่มเขียนมาจากแฟนซีน
โลกของผู้หลงใหล
ยาโอะ

ยาโอะ  เป็นนครในจังหวัดโอซากะ ประเทศญี่ปุ่น ก่อตั้งขึ้นเมื่อวันที่ 1 เมษายน พ.ศ. 2491 ในปี พ.ศ. 2552 มีจำนวนประชากรประมาณ 271,454 คน มีขนาดพื้นที่ทั้งสิ้น 41.71 ตารางกิโลเมตร
== แหล่งข้อมูลอื่น ==
เว็บไซต์ทางการนครยาโอะ 
นครในจังหวัดโอซากะ
เส้นรอบรูป

เส้นรอบรูป หมายถึงเส้นทางปิดที่ล้อมรอบพื้นที่หนึ่ง คำนี้อาจใช้อ้างถึงเส้นทางหรือความยาวของเส้นทางนั้น ซึ่งก็คือความยาวรอบรูปของรูปร่างชนิดใดชนิดหนึ่ง นอกจากนี้เส้นรอบรูปของรูปวงกลมเรียกว่าเส้นรอบวง
P=33.57(7.50+4.40)
== สูตรเส้นรอบรูป ==

เส้นรอบรูปเกี่ยวกับระยะทางรอบรูปของรูปร่างอย่างใดอย่างหนึ่ง เส้นรอบรูปสำหรับรูปร่างทั่วไปสามารถคำนวณเป็นเส้นทางด้วย \int_0^L \mathrm{d}s เมื่อ L เป็นความยาวของเส้นทาง และ ds คือส่วนของเส้นตรงกณิกนันต์ (ขนาดเล็กมากและมีจำนวนเป็นอนันต์) ทั้งสองอย่างนี้ต้องถูกแทนที่ด้วยรูปแบบทางพีชคณิตอื่นเพื่อให้สามารถหาคำตอบได้ เป็นสัญกรณ์ขั้นสูงของเส้นรอบรูป ซึ่งรวมถึงไฮเพอร์เซอร์เฟซ (hypersurface) ที่ล้อมรอบปริมาตรในปริภูมิแบบยูคลิด n มิติ พบได้ในทฤษฎีของเซตกัชชอปโปลี (Caccioppoli set)
เรขาคณิตมูลฐาน
ความยาว
ระบบเซนติเมตร–กรัม–วินาที

ระบบเซนติเมตร–กรัม–วินาที (centimetre–gram–second system; ย่อว่า CGS) คือระบบการวัดทางกายภาพในมาตราเมตริก โดยใช้ เซนติเมตรเป็นหน่วยวัดความยาว, กรัมเป็นหน่วยวัดมวล, และ วินาที เป็นหน่วยวัดเวลา หน่วยการวัดทั้งหมดในระบบนี้จะมีพื้นฐานจากหน่วยทั้งสามนี้ แต่ก็มีการขยายการใช้มาตราซีจีเอสนี้กับการวัดค่าแม่เหล็กไฟฟ้าได้หลายวิธี
 
ระบบหน่วย
ตะกอนน้ำพารูปพัด

ตะกอนน้ำพารูปพัด (alluvial fan) เป็นเนินตะกอนเกิดจากทางน้ำที่ไหลจากหุบเขาชันลงสู่พื้นราบ เมื่อความเร็วของกระแสน้ำลดลงจนไม่สามารถนำพาตะกอนบางส่วนต่อไปได้ ตะกอนดังกล่าวจึงตกสะสมบริเวณใกล้กับเนินเขาในลักษณะที่กระจายออกไปรอบข้างเป็นรูปพัด ตะกอนประกอบด้วยชั้นทรายสลับกับชั้นกรวดและดินเคลย์ มีการคัดขนาดปานกลาง มีสีน้ำตาลและน้ำตาลปนเทา มักแสดงลักษณะโครงสร้างชั้นตะกอนแบบเรียงขนาดจากเล็กขึ้นไปใหญ่ (coarsening upward sequence) ตะกอนหน่วยนี้ไม่หนามากนัก ประมาณ 5-20 เมตร และครอบคลุมพื้นที่ไม่กว้างขวาง
==ประเภทของตะกอนน้ำพารูปพัด==
มี 2 ประเภท คือ
Arid fan เกิดในสภาพอากาศที่แห้งแล้ง  มีพืชพรรณปกคลุมน้อย ส่วนมากมีขนาดเล็กโดยทั่วไปเล็กกว่า 30 กิโลเมตร
Humid Fan สามารถพบได้ในที่ชื้น ตะกอนน้ำพารูปพัดอาจมีการเคลื่อนที่ตามแนวความชัน ติดกับ alluvial plain, beach, tidal flat
ตามบริเวณขอบของภูเขา อาจจะพบตะกอนน้ำพารูปพัดเกิดอยู่ข้าง ๆ กันและมีการเคลื่อนที่เข้าหากันทางด้านข้างจนติดกัน เรียกว่า Piedmont หรือ Bajada
==ลักษณะของตะกอนน้ำพารูปพัด==
===รูปร่างเรขาคณิต===
รูปกรวย หรือโค้ง เมื่อมองจากด้านบน จะมีลักษณะคดโค้งและพัฒนาเต็มที่
ภาพตัดขวางตามแนวยาว (fanhead ไป fantoe) มีลักษณะเว้า
ภาพตัดขวางตามกว้าง มีลักษณะนูน
==การแบ่งส่วนของตะกอนน้ำพารูปพัด==
สามารถแยกออกเป็น 3 ส่วน คือ
Upper fan
Midfan
Distal fan
==อ้างอิง==
ตะกอนวิทยา
ธรณีสัณฐานธารน้ำ
คำศัพท์ภูมิศาสตร์
ความไม่เสถียรของจีนส์

ความไม่เสถียรของจีนส์ (Jeans instability) เป็นสาเหตุทำให้เกิดการยุบตัวของเมฆระหว่างดาวและทำให้เกิดการก่อตัวของดาวฤกษ์เป็นลำดับต่อไป เกิดขึ้นเมื่อแรงดันก๊าซภายในไม่เพียงพอที่จะป้องกันการยุบตัวจากแรงโน้มถ่วงของห้วงบริเวณที่เต็มไปด้วยสสาร การจะดำรงภาวะเสถียรไว้นั้น กลุ่มเมฆจะต้องมีภาวะสมดุลอุทกสถิต ซึ่งในกรณีของกลุ่มเมฆทรงกลมนั้นสามารถแปลงเป็นสมการได้ดังนี้
\frac{dp}{dr}=-\frac{G\rho(r) M_{enc}(r)}{r^2},
โดยที่ M_{enc}(r) คือมวลที่อยู่ภายใน, p คือแรงดัน, \rho(r) คือความหนาแน่นของก๊าซที่ระยะรัศมี r, G คือ ค่าคงที่แรงโน้มถ่วง และ r คือรัศมี ภาวะสมดุลจะคงอยู่ได้ถ้ามีความยุ่งเหยิงเล็ก ๆ เกิดขึ้น แต่จะเข้าสู่ความไม่เสถียรถ้ามันขยายตัวขึ้น โดยทั่วไป กลุ่มเมฆไม่เสถียรถ้ามันมีมวลสูงมากๆ ที่อุณหภูมิค่าหนึ่ง หรือเย็นมาก ๆ ที่ขีดมวลค่าหนึ่ง ทำให้แรงโน้มถ่วงเอาชนะแรงดันก๊าซภายในได้
== อ้างอิง ==
ฟิสิกส์ดาราศาสตร์
ช่วงต่ำสุดมอนเดอร์

ช่วงต่ำสุดมอนเดอร์ (Maunder Minimum) คือชื่อใช้เรียกช่วงเวลาประมาณปี ค.ศ. 1645-1715 ซึ่งสังเกตพบจุดมืดดวงอาทิตย์ในปริมาณที่น้อยมาก
หลักการนี้เริ่มมีชื่อเสียงขึ้นเมื่อ จอห์น เอ. เอ็ดดี้ เผยแพร่บทความชิ้นสำคัญเมื่อปี 1976 ในวารสาร Science ชื่อว่า "The Maunder Minimum" นักดาราศาสตร์ยุคก่อนหน้าเอ็ดดี้ตั้งชื่อช่วงเวลานี้ตามชื่อของนักดาราศาสตร์ดวงอาทิตย์ เอ็ดเวิร์ด ดับเบิลยู. มอนเดอร์ (1851-1928) ผู้ศึกษาว่าละติจูดของจุดมืดบนดวงอาทิตย์มีการเปลี่ยนแปลงไปเมื่อเวลาผ่านไป ช่วงเวลาที่มอนเดอร์เฝ้าสังเกตการณ์ครอบคลุมช่วงครึ่งหลังของคริสต์ศตวรรษที่ 16 เอ็ดเวิร์ด มอนเดอร์ ตีพิมพ์บทความ 2 ชิ้นในปี 1890 และ 1894 โดยอ้างถึงบทความก่อนหน้านี้ที่เขียนโดย กุสตาฟ สปอร์เรอร์
ช่วงต่ำสุดมอนเดอร์ ครอบคลุมช่วงเวลาที่อุณหภูมิของโลกมีค่าต่ำกว่าค่าเฉลี่ย ซึ่งสอดคล้องกันกับ ช่วงต่ำสุดดาลตัน และ ช่วงต่ำสุดสปอร์เรอร์
ตลอดช่วงเวลา 30 ปีของช่วงต่ำสุดมอนเดอร์ นักดาราศาสตร์สังเกตพบจุดมืดดวงอาทิตย์เพียง 50 จุด ขณะที่ตามปกติแล้วจะพบจุดมืดประมาณ 40,000-50,000 จุดในปัจจุบัน
== อ้างอิง ==
ปรากฏการณ์ของดวงอาทิตย์
ดวงอาทิตย์
ปรากฏการณ์ของดาวฤกษ์
กลุ่มเมฆบอก

กลุ่มเมฆบอก (Bok globules) คือกลุ่มเมฆมืดประกอบด้วยแก๊สและฝุ่นคอสมิกที่หนาแน่นมาก ซึ่งบางครั้งก็เป็นแหล่งกำเนิดในการก่อตัวของดาวฤกษ์ มักค้นพบในย่านเอชทู และมักมีมวลประมาณ 2 ถึง 50 เท่าของมวลดวงอาทิตย์ ภายในบริเวณที่มีขนาดประมาณ 1 ปีแสง ภายในประกอบด้วยโมเลกุลไฮโดรเจน (H2),คาร์บอนออกไซด์ และฮีเลียม และอีกประมาณ 1% (โดยมวล) เป็นฝุ่นซิลิเกต โดยมากแล้วกลุ่มเมฆบอกมักเป็นต้นกำเนิดของระบบดาวคู่หรือระบบดาวหลายดวง ผู้คนพบกลุ่มเมฆบอกครั้งแรกคือ บาร์ท บอก ในช่วงคริสต์ทศวรรษ 1940
กลุ่มเมฆบอกเป็นหัวข้อการวิจัยที่ยังดำเนินการอยู่อย่างกว้างขวาง โดยเป็นที่เข้าใจว่าเป็นหนึ่งในบรรดาวัตถุที่เย็นที่สุดในเอกภพ โครงสร้างและความหนาแน่นของกลุ่มเมฆยังเป็นเรื่องลึกลับ
== ดูเพิ่ม ==
เมฆโมเลกุล
== อ้างอิง ==
== แหล่งข้อมูลอื่น ==
A Star in the Making
เนบิวลา
เนบิวลามืด
ลัคเนา

ลัคเนา (Lucknow; ; लखनऊ, ตัวปริวรรตอักษรไทย: ลขนอู, لکھنؤ, Lakhnaū, ) เป็นเมืองหลวงของรัฐอุตตรประเทศ ประเทศอินเดีย มีประชากรหนาแน่นมาก ประมาณ 2.7 ล้านคน และถือเป็นเมืองสายหลักของชุมนุมทางรถไฟที่จะเชื่อมต่อไปรัฐอื่นๆ อีกมากมาย
 
เมืองหลวงของรัฐและดินแดนสหภาพในประเทศอินเดีย
เจเอฟ-17

เจเอฟ-17 ทันเดอร์ (PAC JF-17 Thunder; JF-17 ย่อมาจาก Joint Fighter-17) หรือ เอฟซี-1 เสี่ยวหลง (CAC FC-1 Xiaolong; FC-1 ย่อมาจาก Fighter China-1) เป็นเครื่องบินขับไล่หลายบทบาท เครื่องยนต์เดี่ยว ที่ร่วมพัฒนาและสร้างขึ้นโดย โรงงานอุตสาหกรรมอากาศยานเฉิงตู (Chengdu Aircraft Industries Corporation - CAC) ของประเทศจีน กับ โรงงานการบินปากีสถาน (Pakistan Aeronautical Complex - PAC) ของประเทศปากีสถาน
เครื่องเจเอฟ-17 ถูกพัฒนาขึ้นตามความต้องการของกองทัพอากาศปากีสถาน ที่ต้องการเครื่องบินรุ่นใหม่ ทันสมัย และราคาประหยัด  เพื่อนำมาทดแทนเครื่องบินรุ่นเก่าที่กำลังจะปลดประจำการ ทั้งเครื่องบินทิ้งระเบิดหนานฉาง คิว-5 เครื่องบินสกัดกั้นเฉิงตู เอฟ-7 และเครื่องบินขับไล่ดัซโซลท์ มิราจ III  และเพื่อใช้ส่งออกให้กับประเทศอื่นที่ต้องการจัดหามาใช้ประจำการ 
เครื่องบินรุ่นนี้สืบเนื่องมาจากโครงการพัฒนาและปรับปรุงเครื่องบินเอฟ-7 โดยความร่วมมือระหว่างจีน กับบริษัทกรัมแมน ของสหรัฐอเมริกา ในปี 1989 แต่ทางบริษัทถอนตัวจากโครงการหลังจากมีการคว่ำบาตรต่อจีนเนื่องจากเหตุการณ์ชุมนุมประท้วงที่จัตุรัสเทียนอันเหมิน และวิศวกรจีนได้ดำเนินโครงการต่อ ร่วมกับวิศวกรปากีสถาน และนักออกแบบจากสำนักงานออกแบบมิโคยันของรัสเซีย
เครื่องบินต้นแบบ PT-01 ได้รับการเปิดตัวเมื่อวันที่ 31 พฤษภาคม 2003 และทำการบินทดสอบในเดือนสิงหาคม ปีเดียวกัน ใช้เครื่องยนต์ Klimov RD-93 จากรัสเซีย  โรงงานผลิตที่เมืองกัมรา แคว้นปัญจาบ ประเทศปากีสถานได้เริ่มสายการผลิตในเดือนมกราคม 2008 และเริ่มส่งมอบให้กับกองทัพอากาศปากีสถานในปี 2010
== ประเทศผู้ใช้งาน ==
==อ้างอิง==
==แหล่งข้อมูลอื่น==
Official Chengdu Aircraft Industry Corporation (CAC) website 
Official Pakistan Aeronautical Complex (PAC) website
เครื่องบินเฉิงตู
เครื่องบินขับไล่
ดาวยักษ์ใหญ่ยิ่ง

ดาวยักษ์ใหญ่ยิ่ง หรือ ไฮเปอร์ไจอันต์ (Hypergiant; ระดับกำลังส่องสว่าง 0) คือดาวฤกษ์ที่มีมวลและกำลังส่องสว่างขนาดมหาศาล ซึ่งเป็นตัวแสดงว่ามีอัตราการสูญเสียมวลที่สูงมาก
ดาวฤกษ์ชนิดนี้มีระดับความสว่างสูงยิ่งยวด ถึงหลายล้านเท่าของกำลังส่องสว่างดวงอาทิตย์ทีเดียว และมีอุณหภูมิสูงมากระหว่าง 3,500 K ถึง 35,000 K มวลของดาวยักษ์ใหญ่ยิ่งมีมหาศาล ทำให้ช่วงอายุของดาวนี้สั้นมากเมื่อพิจารณาในเส้นเวลาทางดาราศาสตร์ คือเพียงไม่กี่ล้านปีเท่านั้น เมื่อเทียบกับอายุของดาวฤกษ์อื่น เช่น ดวงอาทิตย์ของเรา ซึ่งมีอายุราวหมื่นล้านปี ด้วยเหตุนี้ ดาวยักษ์ใหญ่ยิ่งจึงมีอยู่น้อยมาก ที่รู้จักกันในปัจจุบันนี้ก็มีเพียงไม่กี่ดวงเท่านั้น
== ดาวยักษ์ใหญ่ยิ่งซึ่งเป็นที่รู้จัก ==
การศึกษาดาวยักษ์ใหญ่ยิ่งทำได้ลำบากมากเพราะหายากและมีอยู่เป็นจำนวนน้อย ตามเหตุผลเท่าที่ทราบกัน ดูเหมือนจะมีขีดจำกัดความสว่างสูงสุดอยู่สำหรับดาวยักษ์ใหญ่ยิ่งที่มีอุณหภูมิเย็นที่สุด (คือพวกที่มีสีเหลืองและแดง)ในจำนวนนี้ไม่มีดวงใดที่สว่างเกินกว่า M -9.5 ซึ่งเท่ากับกำลังส่องสว่างประมาณ 500,000 เท่าของกำลังส่องสว่างดวงอาทิตย์
=== ดาวยักษ์ใหญ่ยิ่งน้ำเงิน ===
ซีตา¹ แมงป่อง
เอ็มเคซี 314
เอชดี 169454
บีดี -14° 5037
หงส์ โอบี 2-12
อาร์ 136 เอ 1 เป็นดาวยักษ์ใหญ่ยิ่งที่มีมวลมากที่สุดเท่าที่มีการบันทึกในปัจจุบัน มีมวลประมาณ 265 เท่าของมวลดวงอาทิตย์
=== ดาวยักษ์ใหญ่ยิ่งขาว ===
6 แคสสิโอเปีย
=== ดาวยักษ์ใหญ่ยิ่งเหลือง ===
เป็นประเภทดาวฤกษ์ที่หาได้ยากมาก มีเพียง 7 ดวงเท่านั้นที่ทราบว่าอยู่ในดาราจักรของเรา
โร แคสสิโอเปีย อยู่ทางตอนเหนือของกลุ่มดาวแคสสิโอเปีย มีกำลังส่องสว่างประมาณ 500,000 เท่าของดวงอาทิตย์
วี 509 แคสสิโอเปีย
ไออาร์ซี+10420
=== ดาวยักษ์ใหญ่ยิ่งแดง ===
อาร์ดับเบิลยู ซีฟิอัส
เอ็นเอ็มแอล หงส์
วีเอ็กซ์ คนยิงธนู
วีวี ซีฟิอัส
เอส เพอร์ซิอัส
วีวาย สุนัขใหญ่ มีเส้นผ่านศูนย์กลางใหญ่ที่สุดในบรรดาดาวฤกษ์ที่รู้จักทั้งหมด คือประมาณ 1800 ถึง 2100 เท่าของดวงอาทิตย์ หรือเทียบได้กับเส้นผ่านศูนย์กลางวงโคจรของดาวเสาร์
ประเภทของดาวฤกษ์
ปรากฏการณ์ของดาวฤกษ์
ดาวยักษ์ใหญ่ยิ่ง
วีวาย หมาใหญ่

วีวายหมาใหญ่ (VY Canis Majoris) คือดาวฤกษ์ชนิดดาวยักษ์ใหญ่ยิ่งแดง ตั้งอยู่บริเวณกลุ่มดาวหมาใหญ่ มีขนาดประมาณ 1,420 เท่าของรัศมีของดวงอาทิตย์ (8.4-9.8 หน่วยดาราศาสตร์/เส้นผ่านศูนย์กลาง ~2,000 ล้านกิโลเมตร/2,000,000,000,000 เมตร หรือ 2.00 เทระเมตร)(มีขนาดประมาณวงโคจรของดาวเสาร์) ตั้งอยู่ห่างจากโลกประมาณ 1.5 กิโลพาร์เซก (4,900 ปีแสง) วีวาย สุนัขใหญ่ เป็นดาวฤกษ์เดี่ยว ซึ่งแตกต่างจากดาวยักษ์ใหญ่ยิ่งส่วนใหญ่ที่มักจะเป็นดาวคู่ หรืออยู่ในระบบดาวหลายดวง ดาวดวงนี้ถูกจัดประเภทเป็นดาวแปรแสงกึ่งปกติ และมีความหนาแน่นโดยประมาณ 0.000005 ถึง 0.000010 กก./ม.3
== อ้างอิง ==
== หนังสืออ่านเพิ่ม ==
== แหล่งข้อมูลอื่น ==
Astronomers Map a Hypergiant Star's Massive Outbursts, HubbleSite NewsCenter, 2007-01-08
Helton, L. Andrew. Research Topics - VY Canis Majoris , University of Minnesota
"What is the Biggest Star in the Universe?", Universe Today, 2008-04-06
American Association of Variable Star Observers
The Hubble Space Telescope 
ดาวยักษ์ใหญ่ยิ่ง
กลุ่มดาวหมาใหญ่
อเล็กซ์ เพตตีเฟอร์

อเล็กซานเดอร์ ริชาร์ด "อเล็กซ์" เพตตีเฟอร์ (Alexander Richard "Alex" Pettyfer) เกิดเมื่อวันที่ 10 เมษายน ค.ศ. 1990 เป็นนักแสดงชาวอังกฤษ เขาแสดงในละครเวทีโรงเรียนและละครโทรทัศน์ ก่อนที่จะมารับบท อเล็กซ์ ไรเดอร์ บทหลักในภาพยนตร์เรื่อง Stormbreaker เพตตีเฟอร์ ได้รับการเสนอชื่อเข้าชิงรางวัลยังอาร์ทิสต์ และรางวัลเอมไพร์ จากบทบาทนี้ เขาเป็นนายแบบโฆษณาให้กับเบอร์เบอร์รี หลายครั้ง เขารับบทนำในภาพยนตร์เรื่อง I Am Number Four  หนังแนวนวนิยายวิทยาศาสตร์ และถัดมากับเรื่อง Beastly
==ผลงาน==
== อ้างอิง ==
นักแสดงอังกฤษ
บุคคลจากสตีเวนิจ
เฮียร์ส

เฮียร์ส (Heers) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 7,000 คน ประกอบด้วยตัวเมืองหลักและหลายเขตย่อยขนาดเล็กล้อมรอบ ในปี ค.ศ. 1971 และ ค.ศ. 1977 ได้มีการควบรวมเขตย่อยต่างๆ ทั้ง 12 หมู่บ้านเข้ามาไว้ด้วยกันพร้อมกับเปลี่ยนแปลงฐานะเป็นเทศบาล
== แหล่งข้อมูลอื่น ==
เว็บไซต์อย่างเป็นทางการของเฮียร์ส 
เว็บใชต์ที่กล่าวถึงประวัติศาสตร์ของเฮียร์ส  
เมืองในจังหวัดลิมบืร์ค (ประเทศเบลเยียม)
เปลวสุริยะ

เปลวสุริยะ (Solar flare) คือการระเบิดใหญ่ในชั้นบรรยากาศของดวงอาทิตย์ ที่ปลดปล่อยพลังงานออกมาถึง 6 × 1025 จูล (ประมาณ 1 ใน 6 ของพลังงานที่ปลดปล่อยจากดวงอาทิตย์ทุกวินาที) คำนี้สามารถใช้เรียกปรากฏการณ์ลักษณะเดียวกันที่เกิดขึ้นบนดาวฤกษ์อื่นๆ โดยจะเรียกว่า เปลวดาวฤกษ์ (stellar flare)
เปลวสุริยะส่งผลกระทบต่อชั้นบรรยากาศของดวงอาทิตย์ทั้งหมด (โฟโตสเฟียร์, โครโมสเฟียร์, และโคโรนา) ทำให้พลาสมามีความร้อนถึงหลายสิบล้านเคลวิน และเร่งอนุภาคอิเล็กตรอน โปรตอน และไอออนหนักจนเข้าใกล้ความเร็วแสง เกิดการแผ่รังสีแม่เหล็กไฟฟ้าผ่านข้ามสเปกตรัมแม่เหล็กไฟฟ้าที่ทุกช่วงความยาวคลื่น นับตั้งแต่คลื่นวิทยุไปจนถึงรังสีแกมมา เปลวสุริยะส่วนมากจะเกิดขึ้นในย่านแอ็กทีฟเช่น บริเวณจุดมืดดวงอาทิตย์ ซึ่งมีสนามแม่เหล็กกำลังแรง รังสีเอ็กซ์และการแผ่รังสีอุลตราไวโอเล็ตที่แผ่ออกมาโดยเปลวสุริยะสามารถส่งผลกระทบต่อชั้นบรรยากาศของโลก และทำลายการสื่อสารด้วยคลื่นวิทยุช่วงยาว การปะทะของคลื่นโดยตรงที่ความยาวคลื่นขนาดเดซิเมตรอาจรบกวนการทำงานของเรดาร์และอุปกรณ์อื่นๆ ที่ทำงานในช่วงความถี่ดังกล่าว
== อ้างอิง ==
== แหล่งข้อมูลอื่น ==
Solar Cycle 24 and VHF Aurora Website (www.solarcycle24.com)
Solar Weather Site
STEREO Spacecraft Site
Early BBC report on the November 4, 2003 flare
Later BBC report on the November 4, 2003 flare
NASA SOHO observations of flares 
Stellar Flares - D. Montes, UCM.
The Sun - D. Montes, UCM.
ASC / Alliances Center for Astrophysical Thermonuclear Flashes 
'The Sun Kings' , lecture by Dr Stuart Clark on the discovery of solar flares given at Gresham College, 12 September 2007 (available as a video or audio download as well as a text file).
An X Class Flare Region on the Sun - NASA Astronomy Picture of the Day
Sun trek website An educational resource for teachers and students about the Sun and its effect on the Earth
NASA - Carrington Super Flare  NASA May 6, 2008
Archive of the most severe solar storms
Animated explanation of Solar Flares from the Photosphere  (University of Glamorgan)
ฟิสิกส์พลาสมา
ปรากฏการณ์ของดวงอาทิตย์
ปรากฏการณ์ของดาวฤกษ์
เดฟโทนส์

เดฟโทนส์ (Deftones) เป็นวงอัลเทอร์เนทีฟเมทัลอเมริกัน จากเมืองแซคราเมนโต รัฐแคลิฟอร์เนีย ก่อตั้งวงในปี ค.ศ. 1989 วงประกอบด้วยสมาชิกคือ ชิโน โมเรโน (ร้องนำและกีตาร์), สตีเฟน คาร์เพนเตอร์ (กีตาร์), ชิ เช็ง (เบส), แฟรงก์ เดลกาโด (คีย์บอร์ดและเทิร์นเทเบิล) และอาเบ คันนิงแฮม (กลองและเพอร์คัชชัน) วงออกผลงานอัลบั้มมา 6 ชุด โดยมี 2 อัลบั้มแผ่นเสียงทองคำขาว (Adrenaline, White Pony) และ 2 อัลบั้มแผ่นเสียงทองคำ (Around the Fur, Deftones) และสตูดิโออัลบั้มล่าสุดของวงคือชุด Ohms ออกขายในปี ค.ศ. 2020
ผู้ที่ได้รับรางวัลแกรมมี
กลุ่มดนตรีออลเทอร์นาทิฟเมทัลสัญชาติอเมริกัน
กลุ่มดนตรีนูเมทัลสัญชาติอเมริกัน
กลุ่มดนตรีที่ก่อตั้งในปี พ.ศ. 2532
วงกลุ่มห้าสัญชาติอังกฤษ
กลุ่มดนตรีจากรัฐแคลิฟอร์เนีย
ทฤษฎีไดนาโม

ทฤษฎีไดนาโม (Dynamo theory) เสนอกลไกซึ่งวัตถุท้องฟ้าเช่นโลก หรือดาวฤกษ์ ใช้ในการสร้างสนามแม่เหล็ก ทฤษฎีนี้อธิบายถึงกระบวนการที่เกิดจากการหมุนรอบตัวเอง การพา และการเหนี่ยวนำทางไฟฟ้าของของไหล ว่าสามารถดำรงสนามแม่เหล็กเอาไว้ในตลอดช่วงเวลาทางดาราศาสตร์
== แหล่งข้อมูลอื่น ==
กระบวนการไดนาโม ส่วนหนึ่งในการเกิดสนามแม่เหล็กโลก The Great Magnet, the Earth
ฟิสิกส์พลาสมา
แม่เหล็กไฟฟ้า
เขตแผ่รังสี

เขตแผ่รังสี (Radiation zone) คือบริเวณใจกลางของเนื้อในดวงอาทิตย์ อยู่ระหว่างแกนกลางกับเขตพาความร้อน พลังงานภายในแกนกลางของดาวจะเดินทางออกมาจากแกนกลางโดยผ่านเขตแผ่รังสี โดยอยู่ในรูปของการแผ่รังสีแม่เหล็กไฟฟ้า เขตแผ่รังสีนี้มีความหนาแน่นมาก ระยะเวลาที่พลังงานจะผ่านออกมาอาจใช้เวลานับล้าน ๆ ปี
== แหล่งข้อมูลอื่น ==
SOHO ... Solar and Heliospheric Observatory — เว็บไซต์อย่างเป็นทางการของโครงการโซโฮ โครงการร่วมมือระหว่าง นาซ่า กับ ESA
ภาพเคลื่อนไหวอธิบายถึงย่านการแผ่รังสี  (University of Glamorgan).
ภาพเคลื่อนไหวอธิบายถึงอุณหภูมิและความหนาแน่นของย่านการแผ่รังสี  (University of Glamorgan).
ดวงอาทิตย์